Zanak' Andriamanitra (kristianisma)

Ny andian-teny hoe Zanak' Andriamanitra dia anaram-boninahitra omena indrindra an' i Jesoa Kristy ao amin' ny Testamenta Vaovao. Ao amin' ny Testamenta Vaovao dia atao hoe "zanak' Andriamanitra" i AdamaJereo: Lioka 3.38 ary indrindra fa i Jesoa Kristy"Catholic Encyclopedia: Son of God". nojerena tamin'ny 7 Oktobra 2014., eny fa na dia ireo mpanara-dia an' i Jesoa dia atao hoe "zanak' Andriamanitra""Sons of God (New Testament)", International Standard Bible Encyclopedia, BibleStudyTools.com. Retrieved 7 October 2014.. Ao amin' ny Testamenta Vaovao dia ampiharina amin' i Jesoa matetika ny hoe "Zanak' Andriamanitra". Indroa no nambaran'ny feo avy any an-danitra ho ilay Zanak' Andriamanitra i Jesoa. Milaza ny tenany mivantana na ankolaka ho Zanak' Andriamanitra koa i Jesoa ary misy olona samihafa izay milaza an' i Jesoa ho Zanak' Andriamanitra John Yueh-Han Yieh, One teacher: Jesus' teaching role in Matthew's gospel, 2004 ISBN 3-11-018151-7 pages 240–241 Dwight Pentecost, The words and works of Jesus Christ 2000 ISBN 0-310-30940-9 page 234 Geoffrey W. Bromiley, The International Standard Bible Encyclopedia, 1988, ISBN 0-8028-3785-9, pages 571–572.. Ity fampiharana an' io anaram-boninahitra io amin' i Jesoa ity dia vokatry ny finoana ny anjara asa maha Mesia azy, ilay Mpanjaka voafidin' AndriamanitraMerriam-Webster's collegiate dictionary (10th ed.). (2001). Springfield, MA: Merriam-Webster..

Ny andian-teny hoe Zanak' Andriamanitra" dia tsy tokony hafangaro amin' ny hoe Andriamanitra Zanaka (grika: Θεός ὁ υἱός / Theos o Uios), dia ny persôna faharoan' ny Trinite ao amin'ny teôlôjia kristiana. Ny fotopampianarana momba ny Trinite dia manao an' i Jesoa ho Andriamanitra Zanaka, mitovy fiziana (na fomba na maha izy azy na sobstansa) nefa persôna miavaka amin' Andriamanitra Ray (persôna voalohany) sy amin'Andriamlanitra Fanahy Masina (persôna fahatelo).

Ny Kristiana tsy mino ny Trinite dia manaiky ny anaovana an' i Jesoa amin' ny andian-teny hoe "Zanak' Andriamanitra" satria hita ao amin' ny Testamenta Vavao io andian-teny io, fa tsy manaiky ny fiantsoana azy hoe "Andriamanitra Zanaka" izay tsy hita na aiza na aiza ao amin' ny Baiboly.

Tsy mitovy ny fandraisan' ny fiangonana kristina samihafa ny hevitry ny teny hoe "zanak' Andriamanitra" rehefa ampiharina amin' i Jesoa Kristy.

Ao amin' ny fivavahana kristana mino ny Trinite dia manambara ny satan' i Jesoa amin' ny maha zanaka naterak' Andriamanitra Ray azy ny hoe "zanak' Andriamanitra". Ao amin' ny ankamaroan' ny lovam-pampianarana teôlôjika kristiana mampianatra ny Trinite dia manondro ny fifandraisan' i Jesoa, noho ny maha Kristy azy, amin' Andriamanitra Ray ny andian-teny hoe "Zanak' Andriamanita". Vokatry ny fampiasana io andian-teny io ao amin' ny Testamenta Vaovao sy teo amin' ny teôlôjia kristiana voalohandohany izany.

Araka ny Testamenta Vaovao dia ireto avy ireo niantso an' i Jesoa ho Zanak' Andriamanitra:

 ny olona samihafa, isan' izany ireo EvanjelistaJereo ohatra: Matio 14.33; Marka1.1; Joany 1.49; Asan'ny Apostoly 8.37; Romana 1.4; 2Korintiana 1.19; Galatiana 2.20; Efesiana 4.13; Hebreo 4.14; 1Joany 3.8; 2Joany 1.3.;
 i Jesoa dia niantso ny tenany hoe "Zanak' Andriamanitra"Jereo ohatra: Matio 26.63–64, Marka 14.61–62, Lioka 22.70, Joany 3.18; Apokalipsy 2.18.;
 i Jesoa tenany dia nanao an' Andriamanitra ho RainyJereo ohatra: Matio 7.21; Marka 8.38; Lioka 2.49; Joany 2.16; Asan'ny Apostoly 1.4; Apokalipsy 2.27.;
Andriamanitra Ray dia nanao an' i Jesoa ho ZananyJereo ohatra: Matio 2.15; Mark 1.11; Lioka 3.22; Hebreo 1.5; 2Petera 1.17.;
 ny anjely niantso an' i Jesoa hoe "Zanak' Andriamanitra"Jereo ohatra: Lioka 1.32 sy Lioka 1.35.;
 i Satana na ny demony dia niantso an' i Jesoa hoe "Zanak' Andriamanitra"Jereo ohatra: Matio 4.3; Marka 3.11; Lioka 4.3.;
 I Jesoa dia natsoina hoe "ny Zanaka"Jereo ohatra: Matio 11.27; Marka 13.32; Lioka 10.22; Joany 1.14; 1Korintiana 15.28; Kolosiana 1.15; Hebreo 1.3; 1Joany 2.22-24; 2Joany 1.9.;
 Andriamanitra niantso hoe "Andriamanitra sady Rain' i Jesoa"Jereo ohatra: Romana 15.6, 2Korintiana 1.3; 2Korintiana 11.31; Efesiana 1.3; 1Petera 1.3; Apokalipsy 1.6..

 Jereo koa 

 Andriamanitra Zanaka
 Zanak' Andriamanitra

 Loharano